《挽范千之 其二》
宋代·陈著

翛然形早蜕，遗痛在家人。手泽泣孤子，箧封悲二亲。

菟裘行计旧，牛陇窆铭新。我亦知君者，酸心唐隩春。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。